جمهورباشقانی رجب طیب اردوغان، یاتای/اوفوقی معماریدن واز گئچمه‌یه‌جکلرینی سؤیله‌دی.
ایستانبول‌داکی دولماباغچا اوفیسینده تورکیه اولوسال ریسک قالخانی توپلانتیسیندا دانیشان جمهورباشقانی اردوغان، ۶ فوریه‌ده‌کی قهرمان ماراش مرکزلی زلز‌له‌لرین ۱۱ شهرده بؤیوک جان ایتکینلرینه و آغیر ییخیملارا یول آچدیغینی ایفاده ائتدی.
"حیاتینی ایتیره‌ن ۴۵ مینین اۆزرینده‌کی هر بیر وطنداشیمیزین، یارالانان ۱۱۵ مین اینسانیمیزین آجیسی اۆرکلریمیزده‌دیر" دئیه‌ن اردوغان، فلاکتین یارالارینی سارلاماق اوچون گئجه گوندوز چالیشدیقلارینی دیله گتیردی.
خسارت تعیینی ایشلری بیتینجه شهرلرده تیکیله‌جک یئنی ائولرین و کند ائولرینین ساییلارینین دقیقله‌شه‌جگینی بیلدیرن اردوغان، یئنی ائولرین، یئنی یاشام ساحه‌لرینین اینشاسینا باشلادیقلارینی بیلدیردی.
جمهورباشقانی،
"یئنی یئرله‌شیملری پلانلارکن شهرلریمیزین ایستیقامتینی مومکون اولدوغو قدر دۆزه‌نلیکلردن داغلارا، یئری ساغلام بؤلگه‌لره چئویریریک. قدیم شهرلریمیزی، تاریخی و مد‌نی وارلیقلاریمیزی دا یاشاداجاق، عینی زامان‌دا فلاکتلره قارشی گوجله‌ندیره‌جک بیر آنلاییشلا جانلاندیرماغی هدفله‌ییریک. یاتای معماریدن واز گئچمه‌یه‌جییک" دئیه دانیشدی.
